LATVIJAS REPUBLIKAS MINISTRU KABINETA SĒDES PROTOKOLLĒMUMS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# Rīgā Nr. 2015.gada .martā

.§

Par informatīvo ziņojumu „Par VSIA „Paula Stradiņa klīniskā universitātes slimnīca” jaunā korpusa būvniecības un iekārtošanas finansējuma jautājumiem”

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (...)

1. Pieņemt zināšanai veselības ministra iesniegto informatīvo ziņojumu „Par VSIA „Paula Stradiņa klīniskā universitātes slimnīca” jaunā A korpusa 1.kārtas būvniecības un iekārtošanas finansējuma jautājumiem”.

2. Paredzēt likumā „Par valsts budžetu 2016.gadam” finansējumu 7 494 526 *euro*, šādiem mērķiem:

2.1. 6 322 872 *euro*  jaunā A korpusa 1.kārtas būvdarbiem, lai segtu valsts galvotā aizdevuma finansējumu, ko A/S „Latvijas Krājbanka” maksātnespējas rezultātā nav izdevies atgūt un nav iespējams izmantot;

2.2.385 587 *euro* jaunā A korpusa 1.kārtas būvdarbiem lietus ūdens novadīšanas kolektora izbūvei;

2.3. 786 067 *euro* līguma ar pilnsabiedrību „SBRE” par jaunā A korpusa 1.kārtas būvdarbiem uzņemto saistību izpildei;

3.Paredzēt likumā „Par valsts budžetu 2017.gadam” finansējumu 8 567 848 *euro* jaunā A korpusa 1.kārtas iekārtošanai nepieciešamā iekārtu un aprīkojuma iegādei.

4. Slimnīcai A/S „Latvijas Krājbanka” maksātnespējas rezultātā zaudētās summas atgūšanas gadījumā atgūto summu ieskaitīt valsts budžetā.

5. Uzdot Veselības ministrijai izstrādāt lielā projekta iesniegumu par jaunā A korpusa 1.kārtas izveidi (turpmāk – lielā projekta iesniegums) un sadarbībā ar Finanšu ministriju līdz 2015.gada 30.jūnijam iesniegt to izvērtēšanai Eiropas Komisijai.

6. Lai nodrošinātu Slimnīcas jaunā A korpusa 1.kārtas izveidei nepieciešamo naudas plūsmu, uzdot Centrālajai finanšu un līgumu aģentūrai turpināt Slimnīcas ERAF projektu maksājumu pieprasījumu apmaksu līdz 90% no Eiropas Reģionālās attīstības fonda (turpmāk – ERAF) un valsts budžeta finansējuma un pēc lielā projekta iesnieguma apstiprināšanas Eiropas Komisijā un attiecīgu ERAF projektu maksājumu pieprasījumu saņemšanas veikt atmaksu Slimnīcai līdz 100% par nefunkcionējošiem ERAF projektiem atbilstoši Eiropas Komisijas pamatnostādņu par to darbības programmu slēgšanu, kuras pieņemtas atbalsta saņemšanai no Eiropas Reģionālās attīstības fonda, Eiropas Sociālā fonda un Kohēzijas fonda (2007.–2013. gada periodam) 3.5.apakšpunktam.

7. Uzdot Veselības ministrijai sadarbībā ar Centrālo finanšu un līgumu aģentūru nodrošināt kontroli par Slimnīcas jaunā A korpusa 1.kārtas būvniecības pabeigšanu un telpu aprīkošanu atbilstoši lielā projekta iesniegumam termiņā, kas noteikts Eiropas Komisijas pamatnostādņu par to darbības programmu slēgšanu, kuras pieņemtas atbalsta saņemšanai no Eiropas Reģionālās attīstības fonda, Eiropas Sociālā fonda un Kohēzijas fonda (2007.–2013.gada periodam) 3.5.apakšpunktā.

8. Pieņemt zināšanai, gadījumā, ja Eiropas Komisija neapstiprinās lielā projekta iesniegumu, Slimnīcas jaunā A korpusa 1.kārtas izveidē ieguldītais ERAF projektu finansējums var tikt pilnā apjomā atzīts par neatbilstoši veiktajām izmaksām, un uzdot Veselības ministrijai iesniegt Ministru kabinetā informatīvo ziņojumu par VSIA „Paula Stradiņa klīniskā universitātes slimnīca” jaunā korpusa būvniecības un iekārtošanas finansējuma jautājumiem.

|  |
| --- |
|  |

 Ministru prezidente L.Straujuma

 Valsts kancelejas direktore E.Dreimane

Veselības ministrs G.Belēvičs

6.03.2015 10:22

 417

A.Tomsone, 67 876 181

Agnese.Tomsone@vm.gov.lv